**Nositelj projekta: Obrtnička škola, Split**

**Referentni broj projekta: 2014-1-HR01-KA101-000349**

**Naziv projekta: Internacionalizacija i modernizacija škole kao preduvjet kvalitete ustanove i njene obrazovne djelatnosti (s naglaskom na integraciju djece s posebnim potrebama i poteškoćama u usvajanju osnovnih vještina)**

Split, 11. 9. 2014.

Nakon uvodnog sastanka u Zagrebu 5.9.2014. kojeg je AMPEU organizirala za korisnike Erasmus+KA1 Projekata mobilnosti iz područja općeg obrazovanja na kojem je pojašnjena sva daljnja procedura u vezi uspješne provedbe projekta, uslijedio je i uvodni sastanak sudionika našeg projekta.

Svi sudionici su informirani o svojim pravima i obavezama, o općim uvjetima i financiranju projekta te je na razini ustanove sa sudionicima projekta i računovodstvom škole dogovoren financijski plan za provedbu mobilnosti našeg projekta.

Iznijet je detaljan opis projekta i očekivani ishodi, plan mobilnosti,opis pripremne faze te diseminacije i evaluacije. Prezentirani su organizatori strukturiranih tečajeva kao i škola partner u job shadowingu.

Sudionici će na svojim stručnim aktivima raspraviti i navesti konkretne potrebe i interese vezano za svaku od predviđenih mobilnosti. Također, sudionici kojima je potrebno jezično usavršavanje u svrhu što bolje provedbe projekta, počet će s jezičnom pripremom.

Kao priprema internacionalizaciji škole, raspravili smo o politici škole vezano za njenu internacionalizaciju, naveli što je zapisano u službenim dokumentima vezano za međunarodne aktivnosti škole, te što je s tim u vezi spomenuto na web stranici škole. Napravili smo izvješće o sadašnjoj politici škole vezano za njenu internacionalizaciju te o provedenim međunarodnim aktivnostima i složili se oko daljnjih koraka i ciljeva. Napravili smo SWOT analizu škole.

Program Erasmus+ financiran je od EU, a u Republici Hrvatskoj provodi ga Agencija za mobilnost i programe Europske unije (AMPEU).

Voditeljica projekta: Miranda Barac,prof.